Á fundum í mentanarnevndini, tá somu lógaruppskot vóru til viðgerðar, vórðu fleiri av teim, sum nevndin hevði fund við, tí tey á ein ella annan hátt høvdu við kirkjuviðurskifti at gera, í sama sambandi spurd, hvat tey hildu um uppskot Tjóðveldisfloksins um yvirtøku av føroysku fólkakirkjuni, og fleiri teirra svaraðu:» Latið okkum fyrst fáa hesar lógirnar samtyktar og royndar eina tíð, so kunnu vit venda aftur til hin spurningin.